ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മണിപ്പൂര് ജലവിതരണ പദ്ധതിക്ക് പ്രധാനമന്ത്രി നാളെ  തറക്കല്ലിടും
മണിപ്പൂര് ജലവിതരണ പദ്ധതിയുടെ ശിലാസ്ഥാപനം പ്രധാനമന്ത്രി ശ്രീ നരേന്ദ്ര മോദി നാളെ  വീഡിയോ കോണ്ഫറന്സിംഗിലൂടെ നിര്വഹിക്കും. മണിപ്പൂര് ഗവര്ണര്, മുഖ്യമന്ത്രി, മറ്റു മന്ത്രിമാര്, എംപിമാര്, എംഎല്എമാര് എന്നിവര് ഇംഫാലില് നിന്ന് പരിപാടിയില് പങ്കെടുക്കും.
''എല്ലാ വീട്ടിലും കുടിവെള്ളം''  എന്ന മുദ്രാവാക്യമുയര്ത്തി, 2024-ഓടെ രാജ്യത്തെ ഗ്രാമങ്ങളിലെ എല്ലാ കുടുംബങ്ങള്ക്കും സുരക്ഷിതമായ കുടിവെള്ളം ആവശ്യത്തിനു ലഭ്യമാക്കുന്നതിനായി കേന്ദ്രഗവണ്മെന്റ് ജല് ജീവന് ദൗത്യത്തിനു തുടക്കം കുറിച്ചിരുന്നു. മലിനജലം ശുദ്ധമാക്കി പുനരുപയോഗം, ജലസംരക്ഷണം, മഴവെള്ള സംഭരണം തുടങ്ങി വിവിധ നടപടികളും ഈ പദ്ധതിയുടെ ഭാഗമാണ്. ജലത്തോടുള്ള സാമൂഹ്യസമീപനം അടിസ്ഥാനപ്പെടുത്തിയാണ് ജല് ജീവന് ദൗത്യത്തിനു രൂപം നല്കിയിട്ടുള്ളത്. വിദ്യാഭ്യാസ-ആശയവിനിമയതലവും ജല് ജീവന് ദൗത്യത്തിന്റെ മുഖ്യ ഘടകമാണ്. ഇത് ജലത്തിനായി 'ജന് ആന്ദോളന്' സൃഷ്ടിക്കാനും അതിലൂടെ ജലം എല്ലാവരുടെയും മുഖ്യ പരിഗണനയാക്കാനും ശ്രമിക്കുന്നു.
ഇന്ത്യയില് ഏകദേശം 19 കോടി കുടുംബങ്ങളാണുള്ളത്. ഇതില് 24 ശതമാനത്തിനു മാത്രമാണ് ഗാര്ഹിക ശുദ്ധജല ടാപ്പ് കണക്ഷനുകള്  ഉള്ളത്. സംസ്ഥാന ഗവണ്മെന്റുകള്, പഞ്ചായത്ത് രാജ് സ്ഥാപനങ്ങള്, പ്രാദേശിക സമൂഹം എന്നിവയുള്പ്പെടെയുള്ളവയുടെ പങ്കാളിത്തത്തിലൂടെ 14,33,21,049 കുടുംബങ്ങള്ക്ക് എഫ്എച്ച്ടിസി നല്കുകയാണ് ദൗത്യത്തിന്റെ ലക്ഷ്യം.
1,42,749 കുടുംബങ്ങളുള്ള 1,185 ജനവാസമേഖലകള്ക്കായി ഗാര്ഹിക ശുദ്ധജല ടാപ്പ് കണക്ഷനുകള് നല്കുന്നതിന് ജല് ജീവന് ദൗത്യത്തിനു കീഴില് മണിപ്പൂരിന് കേന്ദ്രഗവണ്മെന്റ് തുക അനുവദിച്ചിട്ടുണ്ട്. വടക്കുകിഴക്കന് മേഖലാ വികസന വകുപ്പിന്റേതുള്പ്പെടെയുള്ള അധിക ധനസഹായ സ്രോതസ്സുകളിലൂടെ ബാക്കിയുള്ള കുടുംബങ്ങള്ക്കും മണിപ്പൂര് ഗവണ്മെന്റ് കുടിവെള്ളം ഉറപ്പാക്കും.
പുറമെ നിന്നുള്ള ധനസഹായത്തോടുകൂടിയ പദ്ധതിയായ മണിപ്പൂര് ജലവിതരണപദ്ധതിക്കു രൂപംനല്കിയത് ഗ്രേറ്റര് ഇംഫാല് പ്ലാനിങ് ഏരിയയില് അവശേഷിക്കുന്ന കുടുംബങ്ങള്, 25 പട്ടണങ്ങള്, മണിപ്പൂരിലെ 16 ജില്ലകളിലെ 2,80,756 വീടുകള് ഉള്ക്കൊള്ളുന്ന 1,731 ജനവാസകേന്ദ്രങ്ങള് എന്നിവയില് കുടിവെള്ള കണക്ഷന് എത്തിക്കുന്നതിനു ലക്ഷ്യമിട്ടാണ്. 2024-ഓടെ 'എല്ലാവീട്ടിലും കുടിവെള്ള'മെന്ന ലക്ഷ്യം കൈവരിക്കാനുള്ള സംസ്ഥാന ഗവണ്മെന്റിന്റെ ശ്രമങ്ങളുടെ മുഖ്യഘടകമാണ് മണിപ്പൂര് ജലവിതരണ പദ്ധതി. ന്യൂ ഡെവലപ്മെന്റ് ബാങ്ക് നല്കുന്ന വായ്പയടക്കം 3054.58 കോടി രൂപയാണ് പദ്ധതിച്ചെലവായി കണക്കാക്കുന്നത്.
(
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
ഇന്ത്യയിലെ മൃഗാരോഗ്യ സംവിധാനം ശക്തിപ്പെടുത്തുന്നതിന് പാൻഡെമിക് ഫണ്ടിന് കീഴിൽ മൃഗസംരക്ഷണ, ക്ഷീരവികസന വകുപ്പിന് 25 ദശലക്ഷം യുഎസ് ഡോളർ ഗ്രാന്റ് ലഭിക്കും
ന്യൂ ഡൽഹി: ഓഗസ്റ്റ് 21, 2023
ഏതൊരു പകർച്ചവ്യാധി തയ്യാറെടുപ്പിനും പ്രതികരണത്തിനും  മൃഗങ്ങളുടെ ആരോഗ്യ സുരക്ഷയിൽ ശ്രദ്ധ കേന്ദ്രീകരിക്കുന്ന 'വൺ ഹെൽത്ത്' സമീപനം ആവശ്യമാണ്.
"പകർച്ചവ്യാധി തയ്യാറെടുപ്പിനും പ്രതികരണത്തിനുമായി ഇന്ത്യയിൽ മൃഗാരോഗ്യ സുരക്ഷ ശക്തിപ്പെടുത്തൽ" എന്ന വിഷയത്തിൽ മൃഗസംരക്ഷണ, ക്ഷീരവികസന വകുപ്പ് സമർപ്പിച്ച 25 മില്യൺ ഡോളർ നിർദ്ദേശത്തിന് ജി 20 പാൻഡെമിക് ഫണ്ട് അംഗീകാരം നൽകി. ഇന്തോനേഷ്യയുടെ ജി 20 അധ്യക്ഷതയ്ക്ക് കീഴിൽ സ്ഥാപിതമായ പാൻഡെമിക് ഫണ്ട്, താഴ്ന്ന, ഇടത്തരം വരുമാനമുള്ള രാജ്യങ്ങളിൽ ശ്രദ്ധ കേന്ദ്രീകരിച്ച് ദേശീയ, പ്രാദേശിക, ആഗോള തലങ്ങളിൽ പകർച്ചവ്യാധി പ്രതിരോധം, തയ്യാറെടുപ്പ്, പ്രതികരണ ശേഷി എന്നിവ ശക്തിപ്പെടുത്തുന്നതിന് നിർണായക നിക്ഷേപങ്ങൾക്ക് ധനസഹായം നൽകുന്നു.
രോഗ നിരീക്ഷണവും മുൻകൂട്ടിയുള്ള മുന്നറിയിപ്പ് സംവിധാനവും ശക്തിപ്പെടുത്തുകയും സംയോജിപ്പിക്കുകയും ചെയ്യുക, ലബോറട്ടറി ശൃംഖല നവീകരിക്കുകയും വികസിപ്പിക്കുകയും ചെയ്യുക, 'ഇന്റർ-ഓപ്പറബിൾ' ഡാറ്റാ സംവിധാനങ്ങൾ മെച്ചപ്പെടുത്തുക, അപകടസാധ്യത വിശകലനത്തിനും അപകടസാധ്യത ആശയവിനിമയത്തിനുമുള്ള ഡാറ്റാ അനലിറ്റിക്സിന്റെ ശേഷി വർദ്ധിപ്പിക്കുക, അതിർത്തി കടന്നുള്ള മൃഗ രോഗങ്ങൾക്കുള്ള ആരോഗ്യ സുരക്ഷ ശക്തിപ്പെടുത്തുക, അതിർത്തി കടന്നുള്ള സഹകരണത്തിലൂടെ പ്രാദേശിക സഹകരണത്തിൽ ഇന്ത്യയുടെ പങ്ക് എന്നിവയാണ് നിർദ്ദേശത്തിന് കീഴിലുള്ള പ്രധാന ഇടപെടലുകൾ.
പാൻഡെമിക് ഫണ്ട് പകർച്ചവ്യാധി പ്രതിരോധം, തയ്യാറെടുപ്പ്, പ്രതികരണം എന്നിവയ്ക്കായി അധികവും സമർപ്പിതവുമായ വിഭവങ്ങൾ മാത്രമല്ല കൊണ്ടുവരുന്നത്. ഇത് നിക്ഷേപവും പങ്കാളികൾ തമ്മിലുള്ള ഏകോപനവും വർദ്ധിപ്പിക്കുകയും ചെയ്യും. ദുർബലരായ ജനസംഖ്യയുടെ ആരോഗ്യം, പോഷകാഹാര സുരക്ഷ, ഉപജീവനമാർഗം എന്നിവ അപകടത്തിലാക്കുന്ന മൃഗങ്ങളിൽ നിന്ന്  ഒരു രോഗകാരി മനുഷ്യരിലേക്ക് പകരാനുള്ള സാധ്യത കുറയ്ക്കുക എന്നതാണ് പദ്ധതിയുടെ ലക്ഷ്യം.
ഏഷ്യൻ ഡെവലപ്മെന്റ് ബാങ്ക്  മുഖ്യ നിർവ്വഹണ ഏജൻസിയായി പ്രവർത്തിക്കും. ലോക ബാങ്ക്, ഫുഡ് ആന്റ് അഗ്രികൾച്ചർ ഓർഗനൈസേഷൻ  എന്നിവയുടെ സഹകരണവും ഉണ്ടാകും.
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് പുരുഷന്മാരുടെ കോക്സ്ലെസ് പെയര് റോയിംഗ് ഇനത്തില് വെങ്കലം നേടിയ ബാബുലാല് യാദവിനേയും ലേഖ് റാമിനേയും പ്രധാനമന്ത്രി അഭിനന്ദിച്ചു
ഏഷ്യന് ഗെയിംസ് 2022ല് തുഴച്ചില് ഇനങ്ങിലെ വിജയം തുടരുന്നതില് പ്രധാനമന്ത്രി ശ്രീ നരേന്ദ്ര ആഹ്ളാദം പ്രകടിപ്പിച്ചു.
'' പരിശ്രമവും അശ്രാന്തമായ നിശ്ചയദാര്ഢ്യവും കൊണ്ട്, നിരവധി യുവ ഇന്ത്യക്കാരുടെ അഭിലാഷങ്ങളെ നിങ്ങള് വിജയവേദിയിലേക്ക് നയിച്ചു'' . ഏഷ്യന് ഗെയിംസ് 2022 ല് പുരുഷന്മാരുടെ കോക്സ്ലെസ് പെയര് റോയിംഗ് ഇനത്തില് വെങ്കലം നേടിയതിന് ബാബുലാല് യാദവിനെയും ലേഖ് റാമിനെയും അഭിനന്ദിച്ചുകൊണ്ട് പ്രധാനമന്ത്രി മോദി പറഞ്ഞു, അവരുടെ ഭാവി പ്രവര്ത്തനങ്ങള്ക്ക് പ്രധാനമന്ത്രി ആശംസകളും നേര്ന്നു.
NS
(
രാഷ്ട്രപതിയുടെ കാര്യാലയം
രാഷ്ട്രപതി ഗണേശ ചതുര്ത്ഥി ആശംസകള് നേര്ന്നു
രാഷ്ട്രപതി ശ്രീ രാംനാഥ് കോവിന്ദ് എല്ലാ പൗരന്മാര്ക്കും ഗണേശ ചതുര്ത്ഥി ആശംസകള് നേര്ന്നു. നാനാതുറകളില് നിന്നുമുള്ള ജനങ്ങളെ ഈ ആഘോഷം ഒത്തൊരുമിപ്പിക്കട്ടേയെന്ന് രാഷ്ട്രപതി ആശംസിച്ചു.
PIB Headquarters
മത്സ്യക്കുളങ്ങൾ വൃത്തിയാക്കാൻ സൂക്ഷ്മജീവികൾ ഉൽപ്പന്നം സിഎംഎഫ്ആർഐയിൽ ലഭിക്കും
മത്സ്യക്കുളങ്ങളിലെ വിസർജ്യങ്ങളും ഭക്ഷ്യാവശിഷ്ടങ്ങളും മറ്റും നശിപ്പിക്കാൻ കഴിവുള്ള സൂക്ഷ്മ ജീവികൾ കേന്ദ്ര സമുദ്രമത്സ്യ ഗവേഷണ സ്ഥാപനത്തിലെ  കെവികെ വിപണന കേന്ദ്രത്തിൽ വിൽപനക്ക് തയ്യാർ. കൊച്ചി ശാസ്ത്ര സാങ്കേതിക സർവകലാശാലയുടെ നാഷണൽ സെന്റര് ഫോർ അക്വാട്ടിക് അനിമൽ ഹെൽത്ത് വികസിപ്പിച്ചെടുത്ത സൂക്ഷ്മ ജീവികളാണിവ.
ചെറുകുളങ്ങളിലും കൃത്രിമ ടാങ്കുകളിലും മത്സ്യകൃഷി നടത്തുന്നവർക്ക് ഏറെ പ്രയോജനപ്രദമാണ് ഇവ. ജലം മലിനമാകുന്നത് മൂലം മത്സ്യങ്ങൾ ചത്തുപൊങ്ങുന്നത് തടയാൻ ഇവയുടെ പ്രയോഗത്തിലൂടെ സാധിക്കും. അവശിഷ്ട്ടങ്ങൾ ജീർണിച്ച് അമോണിയ, ഹൈഡ്രജൻ സൾഫൈഡ് എന്നിവ ഉണ്ടാകുന്നതും തുടർന്ന് ഓക്സിജന്റെ അളവ് കുറയുന്നതുമാണ് മത്സ്യക്കുളങ്ങൾ മീനുകൾക്ക് വാസയോഗ്യമല്ലാതാകുന്നതിന്റെ പ്രധാന കാരണം. എല്ലായ്പ്പോഴും വെള്ളം മാറ്റിക്കൊടുക്കുന്നതും വൃത്തിയാക്കുന്നതും പ്രയോഗികമല്ലാത്തതിനാലാണ് ഈ പ്രതിസന്ധി പരിഹരിക്കാൻ ശാസത്രീയമായി വികസിപ്പിച്ച സൂക്ഷമജീവികളെ കർഷകർക്ക് വേണ്ടി ലഭ്യമാക്കുന്നത്. സൂക്ഷ്മജീവികളടങ്ങിയ 100 മില്ലിലിറ്റർ ബോട്ടിൽ കൊണ്ട് 30 സെന്റ് വ്യാപ്തിയുള്ള കുളത്തിൽ ഒരു മാസം വരെ ഉപയോഗിക്കാം. ഇതിനു വില 150 രൂപയാണ്.
സിഎംഎഫ്ആർഐയിൽ സ്ഥിതി ചെയ്യുന്ന കെവികെ വിപണന കേന്ദ്രത്തിൽ രാവിലെ 9.30നും 4.30നുമിടയിൽ ഇവ ലഭ്യമാകും. കൊച്ചി സർവകലാശാലയുടെ തന്നെ മത്സ്യങ്ങളുടെ വളർച്ച ത്വരകങ്ങളും ഇവിടെ ലഭ്യമാണ്. ഈ വളർച്ചാ ത്വരകങ്ങൾ ദഹനം വർദ്ധിപ്പിക്കുകയും പോഷകങ്ങളുടെ ആഗിരണം വർദ്ധിപ്പിക്കുകയും ചെയ്യുന്നതിലൂടെ മീനിന്റെ വളർച്ച കൂട്ടും.
(Visitor Counter : 28
കല്ക്കരി മന്ത്രാലയം
2022 ഒക്ടോബറിലെ കണക്കനുസരിച്ച് രജ്യത്തെ കൽക്കരി ഉത്പാദനം 18% വർദ്ധനയോടെ 448 ദശലക്ഷം ടണ്ണിലെത്തി
കോൾ ഇന്ത്യ ലിമിറ്റഡിന് 17 ശതമാനത്തിലേറെ കൽക്കരി ഉത്പാദന വളർച്ച
ന്യൂ ഡൽഹി: നവംബർ 24, 2022
2022 ഒക്ടോബറിലെ കണക്കനുസരിച്ച് രാജ്യത്തെ മൊത്തം കൽക്കരി ഉത്പാദനം 448 ദശലക്ഷം ടൺ  ആണ്. കഴിഞ്ഞ വർഷം ഇതേ കാലയളവിലെ ഉത്പാദനത്തെ അപേക്ഷിച്ച് 18% കൂടുതലാണിത്. കോൾ ഇന്ത്യ ലിമിറ്റഡ്  17 ശതമാനത്തിലേറെ കൽക്കരി ഉത്പാദന വളർച്ച രേഖപ്പെടുത്തി. ആഭ്യന്തര കൽക്കരി അധിഷ്ഠിത പ്ലാന്റുകളിൽ നിന്ന് 2022 നവംബർ അവസാനത്തോടെ 30 ദശലക്ഷം ടൺ കൽക്കരി സ്റ്റോക്ക് സംഭരിക്കാൻ കൽക്കരി മന്ത്രാലയം പദ്ധതിയിടുന്നു. 2023 മാർച്ച് 31 ഓടെ താപോർജ്ജ നിലയങ്ങൾക്കുള്ള  സ്റ്റോക്ക് 45 ദശലക്ഷം ടണ്ണായി ഉയർത്താനാകും വിധം ക്രമീകരിക്കാനും തീരുമാനിച്ചിട്ടുണ്ട്. ഖനിമുഖങ്ങളിലെ കൽക്കരി ശേഖരം വർദ്ധിപ്പിക്കാനും പദ്ധതിയിട്ടിട്ടുണ്ട്.
റെയിൽ-കം-റോഡ് രീതി  വഴിയുള്ള കൽക്കരി നീക്കം ഊർജ്ജ മന്ത്രാലയം വർദ്ധിപ്പിക്കും. കടൽ വഴിയുള്ള കൽക്കരി നീക്കം പ്രോത്സാഹിപ്പിക്കുന്നതിനായി തുറമുഖ-ഷിപ്പിംഗ്-ജലപാത മന്ത്രാലയം, ഊർജ്ജ മന്ത്രാലയം, റെയിൽവേ മന്ത്രാലയം, കൽക്കരി മന്ത്രാലയം എന്നിവ യോജിച്ച് പ്രവർത്തിക്കുന്നു.
RRTN
പ്രധാനമന്ത്രിയുടെ ഓഫീസ്
പ്രാദേശിക ഭാഷയിൽ റിക്രൂട്ട്മെന്റ് പരീക്ഷകൾ നടത്തിയതിനെ പ്രധാനമന്ത്രി അഭിനന്ദിച്ചു
ഹിന്ദിക്കും ഇംഗ്ലീഷിനും പുറമെ 13 പ്രാദേശിക ഭാഷകളിൽ ഗവണ്മെന്റ് ജോലികൾക്കായി സ്റ്റാഫ് സെലക്ഷൻ കമ്മീഷൻ മൾട്ടിടാസ്കിംഗ് സ്റ്റാഫ്  പരീക്ഷയും സിഎച്ച്എസ്എൽഇ പരീക്ഷയും നടത്തുന്ന മുൻകൈയെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. ഇത് ഭാഷാ തടസ്സങ്ങളില്ലാതെ ഓരോ യുവാക്കൾക്കും ഒരു തുല്യ അവസരം പ്രദാനം ചെയ്യുന്നു.
ശ്രീ മോദി ട്വീറ്റ് ചെയ്തു:
"പ്രാദേശിക ഭാഷകൾക്കുള്ള ഞങ്ങളുടെ ഊന്നൽ, നമ്മുടെ യുവാക്കൾക്ക് അവരുടെ സ്വപ്നങ്ങൾ സാക്ഷാത്കരിക്കുന്നതിന് വിശാലമായ ക്യാൻവാസ് നൽകുകയും പൂർണ്ണ ശക്തിയോടെ തുടരുകയും ചെയ്യുന്നു
-ND-
(
ആരോഗ്യ, കുടുംബക്ഷേമ മന്ത്രാലയം
171.48 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 171.48 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
11.88 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വെങ്കല മെഡൽ നേടിയ വനിതാ റോളർ സ്കേറ്റിംഗ് താരങ്ങൾക്ക് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ വനിതകളുടെ സ്പീഡ് സ്കേറ്റിംഗിൽ 3000 മീറ്റർ റിലേയിൽ വെങ്കല മെഡൽ നേടിയതിന് റോളർ സ്കേറ്റർമാരായ കാർത്തിക ജഗദീശ്വരൻ, ഹീരാൽ സാധു, ആരതി കസ്തൂരി രാജ് എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അവരുടെ നിശ്ചയദാർഢ്യത്തെയും ടീം വർക്കിനെയും അദ്ദേഹം പ്രശംസിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"കാർത്തിക ജഗദീശ്വരൻ, ഹീരാൽ സാധു, ആരതി കസ്തൂരി രാജ് എന്നിവർക്ക് അഭിനന്ദനങ്ങൾ. ഏഷ്യൻ ഗെയിംസിലെ വനിതാ സ്പീഡ് സ്കേറ്റിംഗ് 3000 മീറ്റർ റിലേയിൽ നമ്മുടെ വനിതാ സ്പീഡ് സ്കേറ്റിംഗ് റിലേ ടീം വെങ്കല മെഡൽ നേടി. അവരുടെ അചഞ്ചലമായ നിശ്ചയദാർഢ്യവും മികച്ച ടീം വർക്കും നിരവധി ആളുകൾക്ക് പ്രചോദനമാണ്."
PIB Headquarters
സൈനികസ്കൂള്അന്തര്മേഖലാ ബാസ്ക്കറ്റ്ബാള്ടൂര്ണമെന്റ്
അഖിലേന്ത്യാസൈനികസ്കൂള്അന്തര്മേഖല ബാസ്ക്കറ്റ്ബാള് ടൂര്ണമെന്റ്കഴക്കൂട്ടം സൈനികസ്കൂളില് ഈ മാസം 16 മുതല് 19 വരെ നടക്കും. അഞ്ച്മേഖലാടൂര്ണമെന്റില് നിന്ന്വിജയിച്ചവരാണ് ഈ ടൂര്ണമെന്റില് പങ്കെടുക്കുന്നത്. കുഞ്ചുപുര , കോരുകോണ്  പുരുലിയ , റേവ , തിലയ്യ്  തുടങ്ങിയഅഞ്ച്സൈനികസ്കൂളുകളിലെമത്സരാര്ത്ഥികള് ഈ ടൂര്ണമെന്റില്മത്സരിക്കുന്നു.
ബാസ്ക്കറ്റ്ബാള്കൂടാതെ ഫുട്ട്ബാള്, വോളിബാള്, ബേസ്ബാള്, ഹോക്കിതുടങ്ങിയകളികളിലുംസൈനികസ്കൂള്ടീമുകള് പങ്കെടുക്കും. രാജ്യത്തെ വിവിധ സൈനികസ്കൂളിലെവിദ്യാര്ഥികള് തമ്മില് ആശയവിനിമയം നടത്താന് കളികളിലൂടെ സാദ്ധ്യമാകും. ടൂര്ണമെന്റ്ഉദ്ഘാടന ചടങ്ങില്മുഖ്യാതിഥിയായദേവസ്വംവകുപ്പ്മന്ത്രി ശ്രീ.കടകംപള്ളിസുരേന്ദ്രന് പുതിയതായി നിര്മ്മിച്ച മഴക്കാല പരിശീലന ഷെഡ്സ്കൂളിന് സമര്പ്പിക്കും.
(Visitor Counter : 42
പ്രധാനമന്ത്രിയുടെ ഓഫീസ്
സംസ്ഥാനരൂപീകരണ ദിനത്തില് പ്രധാനമന്ത്രി തെലുങ്കാനയിലെ ജനങ്ങള്ക്ക് ശുഭാശംസകൾ നേര്ന്നു; ആന്ധ്രാപ്രദേശിലെ ജനങ്ങള്ക്കും ആശംസകള് അര്പ്പിച്ചു
(ന്യൂഡല്ഹി; 2020 ജൂണ് 02
സംസ്ഥാനരൂപീകരണ ദിനത്തില് പ്രധാനമന്ത്രി ശ്രീ നരേന്ദ്രമോദി തെലുങ്കാനയിലെ ജനങ്ങള്ക്ക് ശുഭാശംസകള് നേര്ന്നു. ആന്ധ്രാപ്രദേശിലെ ജനങ്ങള്ക്കും പ്രധാനമന്ത്രി തന്റെ ആശംസകള് അര്പ്പിച്ചു.
''സംസ്ഥാനരൂപീകരണ ദിനത്തില് തെലുങ്കാനയിലെ ജനങ്ങള്ക്ക് ശുഭാശംസകള്. വിവിധ മേഖലകളില് ഈ സംസ്ഥാനത്തെ ജനങ്ങള് മികവ്പുലര്ത്തുകയാണ്. ഇന്ത്യയുടെ വികസനപന്ഥാവില് സംസ്ഥാനം മൂല്യവത്തായ സംഭാവനകള് നല്കുന്നുണ്ട്. തെലുങ്കാനയിലെ ജനങ്ങളുടെ പുരോഗതിക്കും സമൃദ്ധിക്കും ഞാന് പ്രാര്ത്ഥിക്കുന്നു.
ആന്ധ്രാപ്രദേശിലെ ജനങ്ങള്ക്കും ആശംസകള്. കഠിനപ്രയത്നവും ധൈര്യവും ഈ മണ്ണിന്റെ സംസ്ക്കാരത്തിന്റെ പര്യായങ്ങളാണ്. ഇന്ത്യയുടെ വളര്ച്ചയ്ക്ക് ഈ സംസ്ഥാനത്തിന്റെ പങ്കിന് വലിയ മൂല്യമുണ്ട്. ഈ സംസ്ഥാനത്തിലെ പൗരന്മാര്ക്ക് അവരുടെ ഭാവി പരിശ്രമങ്ങള്ക്ക് എല്ലാ നന്മകളും നേരുന്നു, '' പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
തുടര്ച്ചയായ പതിനൊന്നാം ദിവസവും ചികിത്സയിലുള്ളവരുടെ എണ്ണം 10 ലക്ഷത്തില് താഴെ എന്ന നേട്ടത്തില് ഇന്ത്യ
ഏറ്റവുമൊടുവില് 10 ലക്ഷം പേര് രോഗമുക്തരായത് വെറും 12 ദിവസത്തിനിടെ
(തുടര്ച്ചയായ പതിനൊന്നാം ദിവസവും രാജ്യത്ത് ചികിത്സയിലുള്ളവരുടെ എണ്ണം 10 ലക്ഷത്തില് താഴെ എന്ന നേട്ടത്തില് ഇന്ത്യ. നിലവില് രാജ്യത്ത് ചികിത്സയിലുള്ളത് 9,42,217 പേരാണ്.
പ്രതിദിനരോഗമുക്തരുടെ എണ്ണവും തുടര്ച്ചയായി വര്ധിക്കുകയാണ്. കഴിഞ്ഞ 24 മണിക്കൂറിനിടെ 78,877 പേരാണ് രാജ്യത്ത് കോവിഡ് രോഗമുക്തരായത്. രോഗമുക്തിനിരക്ക് 83.70%.
ഇന്ത്യയില് രോഗമുക്തരായവരുടെ ആകെ എണ്ണം 53,52,078 ആണ്. ഏറ്റവുമൊടുവില് 10 ലക്ഷം പേര് രോഗമുക്തരായത് വെറും 12 ദിവസത്തിനിടെയാണ്. ഇതോടെ, ലോകത്ത് ഏറ്റവുമധികം രോഗമുക്തരുള്ള രാജ്യമെന്ന നിലയിലാണ് ഇന്ത്യ.
ചികിത്സയിലുള്ളവരില് 76.62% പേരും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ആകെ രോഗബാധിതരുടെ 14.74% ആണ് നിലവില് ചികിത്സയിലുള്ളത്.
രണ്ടര ലക്ഷത്തിലധികം കോവിഡ് കേസുകളുള്ള മഹാരാഷ്ട്രയാണ് സംസ്ഥാനങ്ങളില് മുന്നില്. ഒരു ലക്ഷത്തിലധികം കേസുകളാണ് കര്ണാടകയിലുള്ളത്.
രാജ്യത്തെ 14 സംസ്ഥാനങ്ങളിലും കേന്ദ്രഭരണപ്രദേശങ്ങളിലും 5,000ല് താഴെ പേരാണു ചികിത്സയിലുള്ളത്.
കഴിഞ്ഞ 24 മണിക്കൂറിനിടെ 81,484 പേര്ക്കാണ് പുതുതായി രോഗം സ്ഥിരീകരിച്ചത്. ഇതില് 78.07% കേന്ദ്രീകരിച്ചിരിക്കുന്നത് പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. പുതിയ കേസുകളില് 16,000ത്തിലധികം പേരും മഹാരാഷ്ട്രയിലാണ്. കര്ണാടകത്തില് പതിനായിരത്തോളവും കേരളത്തില് 8,000 ത്തിലധികവും പുതിയ രോഗബാധിതരുണ്ട്.
പുതുതായി രോഗമുക്തരായവരുടെ 72 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഏറ്റവും കൂടുതല് മഹാരാഷ്ട്രയിലാണ്. തൊട്ടുപിന്നാലെ ആന്ധ്രാപ്രദേശും കര്ണാടകയും.
കഴിഞ്ഞ 24 മണിക്കൂറിനിടെ 1,095 കോവിഡ് മരണങ്ങളാണ്് രാജ്യത്തുണ്ടായത്. ഇതില് 83.37% മരണവും റിപ്പോര്ട്ട് ചെയ്തത് 10 സംസ്ഥാനങ്ങളിലും കേന്ദ്രഭരണപ്രദേശങ്ങളിലുമാണ്.
ഇന്നലെ റിപ്പോര്ട്ട് ചെയ്ത മരണങ്ങളില് 36% മഹാരാഷ്ട്രയിലാണ് . കര്ണാടകയില് 130 പേര് മരിച്ചു.
പ്രധാനമന്ത്രിയുടെ ഓഫീസ്
രത്നഗിരി ജില്ലയിലെ ഒരു ഫാക്ടറിയിൽ ഉണ്ടായ സ്ഫോടനത്തിൽ ഉണ്ടായ ജീവഹാനിയിൽ പ്രധാനമന്ത്രി അനുശോചിച്ചു
രത്നഗിരി ജില്ലയിലെ ഫാക്ടറിയിൽ ഉണ്ടായ സ്ഫോടനത്തെത്തുടർന്ന് ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
"രത്നഗിരി ജില്ലയിലെ ഒരു ഫാക്ടറിയിൽ ഉണ്ടായ സ്ഫോടനത്തെത്തുടർന്ന് ഉണ്ടായ ജീവഹാനിയിൽ ദുഖിതനാണ്. ദുരന്ത ബാധിതരുടെ കുടുംബങ്ങൾക്ക് അനുശോചനം അർപ്പിക്കുന്നു.പരിക്കേറ്റവർ ഉടൻ സുഖം പ്രാപിക്കട്ടെ." പ്രധാനമന്ത്രി ട്വിറ്ററിൽ കുറിച്ചു.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് മൊത്തം 219.33 കോടി (94.96 കോടി രണ്ടാമത്തെ ഡോസും,
21.86 കോടി കരുതൽ ഡോസും) ഡോസ് വാക്സിൻ
കഴിഞ്ഞ 24 മണിക്കൂറിനിടെ 1,25,013 ഡോസ് വാക്സിനുകൾ വിതരണം ചെയ്തു.
രാജ്യത്ത് നിലവിൽ ചികിത്സയിലുള്ളത് 26,834 പേർ
ചികിത്സയിലുള്ളത് 0.06 ശതമാനം പേർ
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 1,841 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,40,75,149 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,060 പേർക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.86 കോടി പരിശോധനകൾ ; കഴിഞ്ഞ 24 മണിക്കൂറിനിടെ നടത്തിയത് 1,10,863 പരിശോധനകൾ.
(ND
യു.പി.എസ്.സി
എസ് സി /എസ് ടി /ഒബിസി /ഇ ഡബ്ലിയു എസ് /പി ഡബ്ലിയു ബി ഡി വിഭാഗങ്ങളിലെ ഉദ്യോഗാർത്ഥികൾക്കുള്ള യു പി എസ് സി ഹെൽപ്പ് ലൈൻ.
ന്യൂ ഡൽഹി , ഒക്ടോബർ 20,2021
"ആസാദി കാ അമൃത് മഹോത്സവ് ആഘോഷത്തിന്റെ ഭാഗമായി, യൂണിയൻ പബ്ലിക് സർവീസ് കമ്മീഷന്റെ പരീക്ഷകൾ/ റിക്രൂട്ട്മെന്റുകൾക്ക് അപേക്ഷിച്ച അല്ലെങ്കിൽ അപേക്ഷിക്കാൻ ഉദ്ദേശിക്കുന്ന പട്ടികജാതി , പട്ടികവർഗ , മറ്റ് പിന്നാക്കവിഭാഗങ്ങളിൽപ്പെട്ടവർ ,സാമ്പത്തികമായി ദുർബല വിഭാഗങ്ങൾ , ഭിന്നശേഷിക്കാർ  എന്നീ ഉദ്യോഗാർത്ഥികളെ സഹായിക്കുക എന്ന ലക്ഷ്യത്തോടെ ഹെൽപ്പ്ലൈൻ  ആരംഭിച്ചു.
അത്തരം ഉദ്യോഗാർത്ഥികളുടെ ചോദ്യങ്ങൾ സൗഹൃദപരമായി പരിഹരിക്കുന്നതിനുള്ള കമ്മീഷന്റെ ശ്രമത്തിന്റെ ഭാഗമാണ് ഈ സംരഭം .
എല്ലാ പ്രവൃത്തി ദിവസങ്ങളിലും  ഹെൽപ്പ് ലൈൻ പ്രവർത്തിക്കും. ഏതെങ്കിലും പരീക്ഷ/ റിക്രൂട്ട്മെന്റിന്റെ അപേക്ഷാ ഫോം പൂരിപ്പിക്കുന്നതിലോ, ഇതുമായി ബന്ധപ്പെട്ട മറ്റു എന്തെങ്കിലും സംശയങ്ങളോ നേരിടുന്ന, മുകളിൽ പറഞ്ഞ വിഭാഗങ്ങളിലെ ഉദ്യോഗാർത്ഥികൾക്ക് സഹായത്തിനായി ഹെൽപ്പ് ലൈനുമായി ബന്ധപ്പെടാവുന്നതാണ്.
IE/SKY
(Visitor Counter : 279
പ്രധാനമന്ത്രിയുടെ ഓഫീസ്
സംസ്കൃത, ഹിന്ദി പണ്ഡിതൻ ഡോ. രമാ കാന്ത് ശുക്ലയുടെ വിയോഗത്തിൽ പ്രധാനമന്ത്രി അനുശോചിച്ചു
സംസ്കൃത, ഹിന്ദി പണ്ഡിതൻ ഡോ. രമാ കാന്ത് ശുക്ലയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
"സംസ്കൃത-ഹിന്ദി സാഹിത്യ ലോകത്തിന് അമൂല്യമായ സംഭാവനകൾ നൽകിയ ഡോ. രമാകാന്ത് ശുക്ലാ ജിയുടെ വേർപാടിൽ അഗാധമായ ദുഃഖമുണ്ട്.വ്യസനത്തിന്റെ ഈ മണിക്കൂറിൽ അദ്ദേഹത്തിന്റെ കുടുംബത്തിനും ആരാധകർക്കും എന്റെ അഗാധമായ അനുശോചനം. ഓം ശാന്തി!"
പ്രധാനമന്ത്രിയുടെ ഓഫീസ്
നമ്മുടെ വിലയേറിയ പൈതൃകം നാട്ടിലേക്ക് തിരിച്ചുവരുമെന്ന് ഉറപ്പാക്കാൻ ഞങ്ങൾ നിരന്തരം പ്രവർത്തിക്കുന്നു: പ്രധാനമന്ത്രി
വിദേശത്ത് നിന്ന് ദേശീയ പൈതൃകം തിരികെ കൊണ്ടുവരാനുള്ള ഗവണ്മെന്റിന്റെ പ്രതിബദ്ധത പ്രധാനമന്ത്രി ശ്രീ നരേന്ദ്ര മോദി ആവർത്തിച്ചു. തമിഴ് നാട്ടിലെ അരിയല്ലൂർ ജില്ലയിലെ പൊട്ടവേലി വെള്ളൂരിലെ ശ്രീ വരദരാജ പെരുമാൾ എന്ന വിഷ്ണു ക്ഷേത്രത്തിൽ നിന്ന് മോഷണം പോയ ഹനുമാന്റെ ലോഹ വിഗ്രഹം ചോള കാലഘട്ടത്തിലേതാണെന്നും  ഓസ്ട്രേലിയയിലെ ഇന്ത്യൻ എംബസിക്ക് കൈമാറിയിട്ടുണ്ടെന്ന എന്ന കേന്ദ്രമന്ത്രി ശ്രീ ജി കിഷൻ റെഡ്ഡിയുടെ ട്വീറ്റിന് മറുപടിയായി നാളിതുവരെ 251 പുരാവസ്തുക്കൾ വിവിധ രാജ്യങ്ങളിൽ നിന്ന് വീണ്ടെടുത്തു, അതിൽ 238 എണ്ണം 2014 മുതൽ തിരികെ കൊണ്ടുവന്നു, പ്രധാനമന്ത്രി ട്വീറ്റ് ചെയ്തു:
"നമ്മുടെ വിലയേറിയ പൈതൃകം നാട്ടിലേക്ക് തിരിച്ചുവരുമെന്ന് ഉറപ്പാക്കാൻ ഞങ്ങൾ നിരന്തരം പ്രവർത്തിക്കുന്നു."
We are constantly working towards ensuring our prized heritage comes back home. https://t.co/35nK2dCW8R
— Narendra Modi  April 25, 2023
വനിതാ, ശിശു വികസന മന്ത്രാലയം
പ്രധാൻ മന്ത്രി രാഷ്ട്രീയ ബാൽ പുരസ്കാരത്തിനുള്ള നാമനിർദ്ദേശം സമർപ്പിക്കാനുള്ള അവസാന തീയതി 2023 സെപ്റ്റംബർ 15 ആണ്
ന്യൂ ഡൽഹി: സെപ്റ്റംബർ 13, 2023
നമ്മുടെ കുട്ടികളുടെ ഊർജ്ജം, നിശ്ചയദാർഢ്യം, കഴിവ്, ഉത്സാഹം എന്നിവ ആഘോഷിക്കുന്നതിനായി വനിതാ ശിശു വികസന മന്ത്രാലയം എല്ലാ വർഷവും പ്രധാൻ മന്ത്രി രാഷ്ട്രീയ ബാൽ പുരസ്കാരം  സംഘടിപ്പിക്കുന്നു.
ഇന്ത്യൻ പൗരത്വവും ഇന്ത്യയിൽ താമസിക്കുന്ന 18 വയസ്സിൽ  കവിയാത്തതുമായ ഏതൊരു കുട്ടിക്കും നാമനിർദ്ദേശം നൽകാം.
ദേശീയ അവാർഡ് പോർട്ടലിൽ  നാമനിർദ്ദേശം സമർപ്പിക്കേണ്ട അവസാന തീയതി 15.09.2023 ആണ്.
ആരോഗ്യ, കുടുംബക്ഷേമ മന്ത്രാലയം
40.31 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂലൈ 15, 2021
രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്. പ്രതിരോധ കുത്തിവയ്പ്പ് സാര്വത്രികമാക്കുന്ന പുതിയ ഘട്ടം 2021 ജൂൺ 21 മുതൽ ആരംഭിച്ചു. കൂടുതൽ വാക്സിനുകൾ ലഭ്യമാക്കുക, വാക്സിൻ വിതരണം ക്രമീകരിക്കാൻ നേരത്തെ തന്നെ സംസ്ഥനങ്ങൾക്കും/കേന്ദ്രഭരണ പ്രദേശങ്ങൾക്കും നൽകുന്ന വാക്സിനുകളെ പറ്റി വിവരങ്ങൾ നൽകുക എന്നീ നടപടികളിലൂടെ കേന്ദ്ര ഗവണ്മെന്റ് വാക്സിനേഷൻ യജ്ഞത്തിനെ ശക്തിപ്പെടുത്തുന്നു.
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. പുതിയ ഘട്ടത്തിൽ കേന്ദ്ര ഗവണ്മെന്റ് തന്നെ 75 % വാക്സിനുകൾ വാക്സിൻ നിർമ്മാതാക്കളിൽ നിന്ന് സംഭരിച്ഛ്, സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 40.31 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 83,85,790 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പടെ 38,39,02,614 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.92 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 144
പ്രധാനമന്ത്രിയുടെ ഓഫീസ്
പ്രധാനമന്ത്രി ലോക ജൈവ ഇന്ധന ദിവസത്തോടനുബന്ധിച്ചുള്ള ചടങ്ങില് സംബന്ധിക്കും
പ്രധാനമന്ത്രി ശ്രീ. നരേന്ദ്ര മോദി ന്യൂ ഡല്ഹിയിലെ വിജ്ഞാന് ഭവനില് നാളെ  നടക്കുന്ന ലോക ജൈവ ഇന്ധന ദിവസത്തോടനുബന്ധിച്ച് നടക്കുന്ന ചടങ്ങില് സംബന്ധിക്കും.
കര്ഷകര്, ശാസ്ത്രജ്ഞര്, സംരംഭകര്, വിദ്യാര്ത്ഥികള്, ഗവണ്മെന്റ് ഉദ്യോഗസ്ഥര്, സാമാജികര് തുടങ്ങി വൈവിധ്യമാര്ന്ന സദസിനെ അദ്ദേഹം അഭിസംബോധന ചെയ്യും.
ജൈവ ഇന്ധനങ്ങള് അസംസ്കൃത എണ്ണ ഇറക്കുമതിക്ക് മേലുള്ള ആശ്രിതത്വം കുറയ്ക്കാന് സഹായിക്കും. കൂടുതല് ശുദ്ധമായ പരിസ്ഥിതി, കര്ഷകര്ക്ക് അധിക വരുമാനം, ഗ്രാമീണ മേഖലകളില് തൊഴില് ഉല്പ്പാദനം മുതലായവ സൃഷ്ടിക്കാന് അവയ്ക്കാകും. അതിനാല് തന്നെ ജൈവ ഇന്ധനങ്ങള് ശുചിത്വ ഭാരതം, കര്ഷകരുടെ വരുമാനം വര്ദ്ധിപ്പിക്കല് മുതലായ ഗവണ്മെന്റിന്റെ വിവിധ ഉദ്യമങ്ങളുമായി കൂട്ട് പ്രവര്ത്തനത്തിന് വഴിയൊരുക്കും.
ഗവണ്മെന്റിന്റെ ശ്രമഫലമായി പെട്രോളില് എഥനോള് ചേര്ക്കല് 2013-14 ലെ 38 കോടി ലിറ്ററില് നിന്ന് 2017-2018 ല് 141 കോടി ലിറ്ററാക്കി ഉയര്ത്താന് കഴിഞ്ഞു. ജൈവ ഇന്ധനങ്ങളെ കുറിച്ചുള്ള ദേശീയ നയത്തിന് ഇക്കൊല്ലം ജൂണില് ഗവണ്മെന്റ് അംഗീകാരം നല്കിയിരുന്നു.
(ND MRD - 646
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കഴിഞ്ഞ 24 മണിക്കൂറിനിടെ രോഗം സ്ഥിരീകരിച്ചത് 84,332 പേര്ക്ക്; 70 ദിവസത്തിനുശേഷം ഏറ്റവും കുറഞ്ഞ നിരക്ക്
63 ദിവസത്തിനുശേഷം രാജ്യത്ത് ചികിത്സയിലുള്ളവരുടെ എണ്ണം 11 ലക്ഷത്തില് താഴെയായി
തുടര്ച്ചയായ മുപ്പതാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 95.07% ആയി വര്ദ്ധിച്ചു
പ്രതിദിന രോഗസ്ഥിരീകരണ നിരക്ക് 4.39%, തുടര്ച്ചയായ 19-ാം ദിവസവും 10 ശതമാനത്തില് താഴെ
കഴിഞ്ഞ 24 മണിക്കൂറിനിടെ രാജ്യത്ത് 84,332 പേര്ക്ക് പുതുതായി കോവിഡ്-19 സ്ഥിരീകരിച്ചു. തുടര്ച്ചയായ അഞ്ചാം ദിവസവും ഒരു ലക്ഷത്തില് താഴെയാണ് പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രവര്ത്തനങ്ങളുടെ ഫലമായാണ് ഇതു സാധ്യമായത്.
ചികിത്സയിലുള്ളവരുടെ എണ്ണം രാജ്യത്ത് തുടര്ച്ചയായി കുറയുകയാണ്. നിലവില് രാജ്യത്തു ചികിത്സയിലുള്ളത് 10,80,690 പേരാണ്. തുടര്ച്ചയായ പന്ത്രണ്ടാം ദിവസവും 20 ലക്ഷത്തില് താഴെപ്പേരാണ് ചികിത്സയിലുള്ളത്.
കഴിഞ്ഞ 24 മണിക്കൂറിനുള്ളില് 40,981 ന്റെ കുറവാണ് രേഖപ്പെടുത്തിയത്. ഇപ്പോള് രാജ്യത്ത് ചികിത്സയിലുള്ളത് ആകെ രോഗബാധിതരുടെ 3.68% മാത്രമാണ്.
കോവിഡ് ബാധയില് നിന്ന് കൂടുതല് പേര് സുഖം പ്രാപിക്കുന്നതിനാല്, ഇന്ത്യയുടെ പ്രതിദിന രോഗമുക്തരുടെ എണ്ണം തുടര്ച്ചയായ 30-ാം ദിവസവും പുതിയ പ്രതിദിന രോഗികളുടെ എണ്ണത്തേക്കാള് കൂടുതലാണ്. കഴിഞ്ഞ 24 മണിക്കൂറിനിടെ 1,21,311 പേരാണ് രോഗമുക്തരായത്.
ദിവസേനയുള്ള പുതിയ രോഗബാധിതരുമായി താരതമ്യം ചെയ്യുമ്പോള് കഴിഞ്ഞ 24 മണിക്കൂറിനിടെ 36,979 പേരാണ് കൂടുതലായി രോഗമുക്തരായത്.
രാജ്യത്താകെ ഇതുവരെ 2,79,11,384 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനിടെ 1,21,311 പേരാണ് രോഗമുക്തരായത്. രോഗമുക്തി നിരക്ക് 95.07% ആണ്. ഇത് പതിവായി വര്ധിക്കുകയും ചെയ്യുന്നു.
രാജ്യത്തൊട്ടാകെ, പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് ആകെ നടത്തിയത് 19,20,477 പരിശോധനകളാണ്. രാജ്യത്താകെ ഇതുവരെ 37.62 കോടിയിലേറെ  പരിശോധനകള് നടത്തി.
രാജ്യത്തുടനീളം പരിശോധന വര്ദ്ധിപ്പിച്ചിട്ടും പ്രതിവാര രോഗസ്ഥിരീകരണ നിരക്കു കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 4.94 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 4.39 ശതമാനവുമാണ്. തുടര്ച്ചയായ 19-ാം ദിവസമാണ് ഇത് 10 ശതമാനത്തില് താഴെ എന്ന നിലയിലുള്ളത്.
ദേശീയ തലത്തില് പ്രതിരോധ കുത്തിവയ്പു പരിപാടിയുടെ കീഴില് ഇതിനകം പ്രതിരോധ മരുന്നിന്റെ 25 കോടിയോളം ഡോസ് നല്കിക്കഴിഞ്ഞു. കഴിഞ്ഞ 24 മണിക്കൂറിനുള്ളില് 34,33,763 വാക്സിന് ഡോസുകള് നല്കി.
ഇന്ന് രാവിലെ 7 മണി വരെയുള്ള താല്ക്കാലിക റിപ്പോര്ട്ട് അനുസരിച്ച് 34,64,228 സെഷനുകളിലൂടെ ആകെ 24,96,00,304 വാക്സിന് ഡോസുകള് നല്കി.
താഴെപ്പറയുന്നവയാണ് ഇതില് ഉള്പ്പെടുന്നത്:
ആരോഗ്യപ്രവര്ത്തകര്
ആദ്യ ഡോസ് 1,00,35,262
രണ്ടാമത്തെ ഡോസ് 69,47,565
മുന്നണിപ്പോരാളികള്
ആദ്യ ഡോസ് 1,66,36,247
രണ്ടാമത്തെ ഡോസ് 88,12,574
18-44 പ്രായപരിധിയിലുള്ളവര്
ആദ്യ ഡോസ് 3,81,21,531
രണ്ടാമത്തെ ഡോസ് 5,61,503
45 മുതല് 60 വരെ പ്രായമുള്ളവര്
ആദ്യ ഡോസ് 7,47,06,979
രണ്ടാമത്തെ ഡോസ് 1,18,31,770
60 വയസ്സിനു മുകളിലുള്ളവര്
ആദ്യ ഡോസ് 6,21,90,130
രണ്ടാമത്തെ ഡോസ് 1,97,56,743
ആകെ 24,96,00,304
(
വിദ്യാഭ്യാസ മന്ത്രാലയം
ജോയിന്റ് എന്ട്രന്സ് എക്സാം  മെയിൻ പരീക്ഷ നീട്ടിവെച്ചു
2020 ഏപ്രില് 5,7,9,11 തീയതികളിലായി നടത്താന് നിശ്ചയിച്ചിരുന്ന ജോയിന്റ് എന്ട്രന്സ് എക്സാം മെയിന് പരീക്ഷ മെയ് അവസാന വാരത്തിലേക്ക് നീട്ടി വെച്ചതായി നാഷണല് ടെസ്റ്റിംഗ് ഏജന്സി അറിയിച്ചു.വരും ആഴ്ചകളില് സ്ഥിതിഗതികള് വിലയിരുത്തിയ ശേഷം പുതുക്കിയ പരീക്ഷ തീയതി പ്രഖ്യാപിക്കും.ഏപ്രില്15 നു ശേഷo അപ്പോഴത്തെ സാഹചര്യം പരിഗണിച്ചതിന് ശേഷം മാത്രമേ അഡ്മിറ്റ് കാര്ഡുകള് വിതരണം ചെയ്യുകയുള്ളൂ.പരീക്ഷ സംബന്ധിച്ച പുതിയ അറിയിപ്പുകള്ക്ക് www.jeemain.nta.nic.in, www.nta.ac.inഎന്നീ വെബ്സൈറ്റുകള് സന്ദര്ശിക്കേണ്ടതാണ് .കൂടാതെ 8287471852, 8178359845, 9650173668, 9599676953, 8882356803 എന്നീ നമ്പരുകളിലും ബന്ധപ്പെടാവുന്നതാണ്.
(Visitor Counter : 59
പ്രധാനമന്ത്രിയുടെ ഓഫീസ്
പ്രധാനമന്ത്രി രാഷ്ട്രത്തിനു പുതുവത്സരാശംസകൾ നേർന്നു
പ്രധാനമന്ത്രി നരേന്ദ്ര മോദി രാജ്യത്തിനു പുതുവത്സരാശംസകൾ നേർന്നു.
ട്വീറ്റിൽ പ്രധാനമന്ത്രി കുറിച്ചതിങ്ങനെ :
"ഏവർക്കും മികച്ച 2023 ആശംസിക്കുന്നു! അതു പ്രതീക്ഷയും സന്തോഷവും ഏറെ വിജയങ്ങളുംകൊണ്ടു നിറയട്ടെ. ഏവർക്കും ആയുരാരോഗ്യസൗഖ്യം ആശംസിക്കുന്നു."
Have a great 2023! May it be filled with hope, happiness and lots of success. May everyone be blessed with wonderful health.
— Narendra Modi  January 1, 2023
സാമൂഹ്യനീതി, ശാക്തീകരണ മന്ത്രാലയം
സാമ്പത്തികമായി പിന്നാക്കം നിൽക്കുന്ന വിഭാഗങ്ങൾക്കുള്ള സംവരണ മാനദണ്ഡങ്ങൾ
ന്യൂ ഡൽഹി: ഡിസംബർ 15, 2021
തൊഴിൽ മേഖലയിലും വിദ്യാഭ്യാസ സ്ഥാപങ്ങളിലെ പ്രവേശനത്തിനും, സാമ്പത്തികമായി പിന്നാക്കം നിൽക്കുന്ന വിഭാഗങ്ങൾക്കുള്ള 10% സംവരണം, ഭരണഘടന  ഭേദഗതി നിയമം, 2019-ന് കീഴിൽ നടപ്പാക്കിവരുന്നു. ഈ വിഷയം ഇപ്പോൾ സുപ്രീം കോടതിയുടെ പരിഗണനയിലാണ്.
വിശദമായ പഠനത്തിന് ശേഷമാണ്, EWS ഗുണഭോക്താക്കളെ തിരിച്ചറിയുന്നതിന്, കുടുംബത്തിന്റെ വരുമാന പരിധി പ്രതിവർഷം 8 ലക്ഷം രൂപ ആയി നിശ്ചയിച്ചത്.
സാമൂഹ്യനീതി, ശാക്തീകരണ മന്ത്രി ഡോ. വീരേന്ദ്ര കുമാർ ഇന്ന് രാജ്യ സഭയിൽ രേഖാമൂലം അറിയിച്ചതാണ് ഇക്കാര്യം.
(Visitor Counter : 79